Antonín Novotný
Antonín Novotný (Letňany, 10. prosinca 1904.  – Prag, 28. siječnja 1975.) bio je generalni sekretar Komunističke partije Čehoslovačke (KPČ) od 1953. do 1968. i predsednik Čehoslovačke od 1957. do 1968. godine.

Rođen je 1904. godine u Letnjanima. Članom KPČ postao je 1921. godine. Godine 1935, bio je delegat partije na Sedmom kongresu Kominterne. Uključio se u ilegalni rad nakon njemačke okupacije Čehoslovačke 1939., zbog čega je 1941. uhapšen i deportovan u koncentracioni logor Mauthauzen. U logoru je radio kao kapo. Izašao je iz logora, kada su ga oslobodile američke snage 5. maja 1945. godine.

Novotni je 1951. na kratko vreme postao sekretar partije, ali ga je zamenio Rudolf Slanski. Međutim, Slanski je 1953. bio osuđen kao "titoista" i zatvoren, pa je Novotni postao novi sekretar KPČ. Nakon smrti Klementa Gotvalda iste godine, Novotni je de fakto postao najuticajniji čovek u državi. Bio je izabran za sekretara partije 1958. i ponovno 1964. godine.

Novotni je s vremenom, zahvaljujući podršci iz Sovjetskog Saveza, potisnuo uticaj umerenijih vođa, Antonjina Zapotockog i Vilijama Širokog. Njih dvojica su postepeno morali da prepuste uticaj Novotnom, koji je nakon smrti Zapotockog 1957. godine postao novi predsednik Čehoslovačke.

Za vreme predsedovanja Novotnog, opozicija je zahtevala više sloboda i reformu socijalizma u zemlji. To je s vremenom dovelo do uspona novog rukovodstva na čelu s Aleksandrom Dubčekom. Novotni je bio prinuđen dati ostavku na mesto sekretara KPČ u januaru 1968, a zamenio ga je Dubček. Marta 1968, dao je ostavku i na mesto predsednika, a u maju se povukao iz Centralnog komiteta KPČ.

Posle sloma Praškog proleća 1968. i pokretanja procesa tzv. normalizacije, Novotni se vratio u Centralni komitet 1971. godine, ali nije stekao nov uticaj, s obzirom na bolest i novo rukovodstvo Gustava Husaka.

Umro je 1975. godine u Pragu.

Eksterni linkovi

 Biografija

|-

|-

|-

Biografije, Prag
Predsjednici Čehoslovačke
Čehoslovački političari
Češki političari
Češki komunisti